Hürth

Hürth város Németországban, Észak-Rajna-Vesztfália tartományban, Köln kormányzati kerületben, Rajna-Erft kerületben, Kölntől délkeletre. Elhelyezkedése Hürth Kölntől 9 km-re délnyugatra található. A település tizenkét, egykori külön településből áll. Viszonylag nagy területen, több kereskedelmi központtal helyezkedik el, tavakkal és erdőkkel tagolva. Kerületei A lakossági adatok a 2011. december 31-i állapotot tükrözik. Alstädten-Burbach (3790 lakos) Alt-Hürth (7265 lakos) Berrenrath (3278 lakos) Efferen] (12 769 lakos) Fischenich (5026 lakos) Gleuel (6558 lakos) Hermülheim (15 499 lakos) Kalscheuren (630 lakos) Kendenich (3089 lakos) Knapsack (151 lakos) Sielsdorf (379 lakos) Stotzheim (1776 lakos) Címere A címer egy sast ábrázol Hurth von Schönecken lovag családi címeréről. Szerepel még Köln keresztje és egy fogaskerék, ami az iparra utal. A címert 1934. október 26-án kapta meg a település. Történelem Hürth 1930. április 1-jén egyesült Hürth (Alstädtennel és Knapsackkal), Berrenrath, Fischenich, Gleuel (Sielsdorffal és Burbachhal), Hermülheim és Kendenich (Kalscheurennel) Hürthté. Ehhez 1933-ban csatlakozott Efferen és Stotzheim. A külön településeket más-más időpontban említették meg először. Alstädtent 1185-ben, Burbachot 1223-ban, Berrenrathot 922-ben, Efferent illetve Fischenichet 1189-ben, Gleuelt 898-ban, Hermülheimet 943-ban, Hürthöt 1185-ben, Kalscheurent 1305-ben, Kendenichet 941-ben, Knapsackot 1566-ban, Sielsdorfot 898-ban, Stotzheimet 1223-ban említették először. Politika A város közgyűlésének 44 tagja van, a következő pártmegoszlás szerint: SDP: 18 tag CDU: 17 tag Zöldek: 4 tag FDP: 3 tag Baloldali Párt: 2 tag Polgármesterek 1945 óta Fritz Räcke (†), SPD (1945–1946) Heinrich Poll (†), KPD (1946) Karl Pimpertz (†), CDU (1946–1948) Jakob Esser (†), SPD (1948–1956) Heinrich Vomhof (†), SPD (1956–1961) Karl Ingenerf, CDU (†) (1961–1965, díszpolgár) Hanns Conzen, CDU (1965–1979) Rudi Tonn, SPD (†) (1979–1999, díszpolgár) Walther Boecker, SPD (1999 óta) Közlekedés 1997. szeptember 29-e óta egy autóbusz-hálózat van a városban, ami a területének legnagyobb részét lefedi. Hat járat van, 711-től 716-ig számozva, amiket a Stadtverkehr Hürth üzemeltet és öt másik, aminek az SVH-hoz nincs köze. A városban található egy Deutsche Bahn vasútállomás, ahol a kölni, bonni és euskircheni vonalak állnak meg és több vonat áthalad. A város villamosvonallal össze van kötve Kölnnel és Bonnal. Híres emberek Michael Schumacher 7-szeres világbajnok Formula–1-es versenyző (Hermülheim városrészből származik) Ralf Schumacher Formula–1-es versenyző (Hermülheim városrészből származik) Testvérvárosok Argelès-sur-Mer, Franciaország – 1988 óta Kabarnet, Kenya – 1988 óta Skawina, Lengyelország – 1996 óta Spijkenisse, Hollandia – 1966 óta Thetford, Egyesült Királyság – 1966 óta Jegyzetek Fordítás Ez a szócikk részben vagy egészben a Hürth című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Ez a szócikk részben vagy egészben a Hürth című német Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként.